SHBA: bie shkalla e papunësisë në muajin maj
Analistët thonë se arsyeja kryesore është braktisja e fuqisë punëtore
Shkalla e papunësisë në Shtetet e Bashkuara ra në nivelin më të ulët në 16 vjet në muajin maj, duke arritur në 4,3 për qind dhe punëdhënësit shtuan 138 mijë vende pune. Megjithëse aktiviteti i punësimit ishte nën atë që pritej muajin e kaluar, ekonomistët thonë se nuk ka gjasa të ndryshojë trajektoren e ekonomisë së Shteteve të Bashkuara, ose planet e bankës qëndrore për të rritur normat e interesit. Shkalla e papunësisë në Shtetet e Bashkuara nuk ka qenë kaq e ulët që nga viti 2001... por analistët thonë se rënia u shkaktua nga faktorë negativë: thotë Stuart Hoffman, me PNC Financial Services. Pavarësisht përmirësimeve më të dobëta se sa pritej në prill dhe maj – analistët thonë se kjo nuk ka gjasa që ky realitet të ndryshojë synimet e zyrtarëve të bankës qëndrore, të cilët pritet të rrisin normat e interesit për herën e dytë këtë vit kur të mbajnë takime më 13 qershor. Por, duke patur parasysh të dhënat ekonomike jo shumë pozitive, zoti Hoffman thotë se banka qëndrore ka të ngjarë të shtyjë për më vonë rritjen e tretë të interesave që kishte planifikuar: shton Stuart Hoffman. Ndonëse rritja e pagave mbeti e ulët muajin e kaluar – profesorët thonë se të diplomuarit e këtij viti do të ndeshen me perspektivat më të mira të punësimit në më shumë se 10 vjet. thotë Nicole Smith, profesore në Universitetin Georgetown. Megjithatë, agjencitë e punësimit thonë se konkurrenca për vende të reja pune do të rritet pasi teknologjia po zëvendëson punët e së kaluarës. Rritja e vendeve të punës pritet të mbetet e qëndrueshme, por llojet e punës në dispozicion për punonjësit e rinj po ndryshojnë, thotë Hary Bottka i kompanisë Randstad Sourceright. thotë ai. Pavarësisht rritjes së kërkesës për punëtorë në sektorin e ndërtimit, të energjisë dhe hotelerisë, sektori i prodhimit industrial vazhdoi të humbasë vende pune. Rritja e vendeve të punës në Shtetet e Bashkuara ka qenë mesatarisht 121.000 gjatë tremujorit të fundit, krahasuar me 181.000 gjatë 12 muajve të fundit.